《凄凉犯 木芙蓉》
清代·叶慧光

秋江水浅红蕖落，寒英又遍江岸。画船歌歇，西风渐紧，绮罗重岸。

鸳鸯拆散。但留得、寥天一雁。带衰杨、萧疏几线，杳杳斜阳晚。

那更新霜溅，渡萧辰、恁般清怨。溪花落尽，剩娉婷、尚疑人面。

待插银瓶，怕憔悴、愁颜莫展。更伊谁、无情酒盏向汝劝。

作者简介：江苏南汇人，字妙明。叶凤毛女，王进之妻。卒年二十四。有《疏兰词》、《怀清楼稿》。